Det såkaldte zoneforbud, som skal forhindre hjemløse i at slå lejr i parker og på gader, er direkte rettet mod udlændinge.

Loven er i sig selv neutralt formuleret. Den må nemlig ikke forskelsbehandle på baggrund af nationalitet og etnicitet. Men af indledningen til lovforslaget fremgår det, at »regeringen ønsker at sætte ind mod udenlandske tilrejsende«.

På et samråd i september gjorde justitsminister Søren Pape Poulsen (K) det også klart, at han med lejrbestemmelserne ville have lavet en særlov for udenlandske hjemløse, hvis han kunne.